CELEX: 62015CA0296
Language: bg
Date: 2017-06-08 00:00:00
Title: Дело C-296/15: Решение на Съда (трети състав) от 8 юни 2017 г. (преюдициално запитване от Državna revizijska komisija za revizijo postopkov oddaje javnih naročil — Словения) — Medisanus d.o.o./Splošna Bolnišnica Murska Sobota (Преюдициално запитване — Обществени поръчки — Лекарствени продукти за хуманна употреба — Директива 2004/18/ЕО — Член 2 и член 23, параграфи 2 и 8 — Членове 34 и 36 ДФЕС — Обществена поръчка за снабдяване на болница — Национална правна уредба, предвиждаща задължение за приоритетно снабдяване на болниците с лекарствени продукти, произведени от национална плазма — Принцип на равно третиране)

31.7.2017   
            
            
               BG
            
            
               Официален вестник на Европейския съюз
            
            
               C 249/3
            
         Решение на Съда (трети състав) от 8 юни 2017 г. (преюдициално запитване от Državna revizijska komisija za revizijo postopkov oddaje javnih naročil — Словения) — Medisanus d.o.o./Splošna Bolnišnica Murska Sobota
   (Дело C-296/15) (1)
   
   ((Преюдициално запитване - Обществени поръчки - Лекарствени продукти за хуманна употреба - Директива 2004/18/ЕО - Член 2 и член 23, параграфи 2 и 8 - Членове 34 и 36 ДФЕС - Обществена поръчка за снабдяване на болница - Национална правна уредба, предвиждаща задължение за приоритетно снабдяване на болниците с лекарствени продукти, произведени от национална плазма - Принцип на равно третиране))
   (2017/C 249/03)
   Език на производството: словенски
   
      Запитваща юрисдикция
   
   Državna revizijska komisija za revizijo postopkov oddaje javnih naročil
   
      Страни в главното производство
   
   
      Жалбоподател: Medisanus d.o.o.
   
      Ответник: Splošna Bolnišnica Murska Sobota
   
      Диспозитив
   
   Член 2 и член 23, параграфи 2 и 8 от Директива 2004/18/ЕО на Европейския парламент и на Съвета от 31 март 2004 година относно координирането на процедурите за възлагане на обществени поръчки за строителство, доставки и услуги и член 34 ДФЕС във връзка с член 36 ДФЕС трябва да се тълкуват в смисъл, че не допускат клауза в техническите спецификации на обществена поръчка, която в съответствие със законодателството на държавата членка на възлагащия орган налага изискване произведените от плазма лекарствени продукти, предмет на съответната обществена поръчка, да бъдат произведени от плазма, взета в тази държава членка.
   
      (1)  ОВ C 346, 19.10.2015 г.